Izvor: N1

Inicijativa 'Hrvatska može bolje' organizirala je prosvjede podrške Cjelovitoj kurikularnoj reformi diljem Hrvatske, koji su počeli u 18 sati. Zagrebački Trg bio je prepun!

Specijalnu emisiju N1 televizije pratite od 17 sati UŽIVO na N1 televiziji i na našem portalu.

TIJEK DOGAĐAJA

19:17 Prosvjed je završen

00:00 Izvor: N1

19:15 U Zagrebu, Rijeci, Puli i ostalim gradovima ukupno se okupilo oko 40.000 ljudi.

19:00 Doznajemo iz PUZ-a, na Trgu je 25.000 ljudi!

18:57 "Prosvjeduje se da buduće generacije budu pametnije od nas! A ne da padaju na jeftina obećanja i na velike riječi!", poručio je Mile Kekin, prije nego je izveo pjesmu "Firma".

"Uz jednu pivu iz Q-packa možda im večeras priznam

kako smo pali bez ispaljenog metka

na staru foru novog početka

taj dan kad su ispred firme stale crne limuzine



i rekli: Bog, domovina, nacija

svi na pod ovo je privatizacija!

Napravite mjesta za obitelji dvjesta!", kažu stihovi te pjesme.

Izvor: N1

18:45 "Nećemo se pakirati za bolji život na dalekom sjeveru! Ne još! Ne možete nas otjerati. Naš potencijal je ogroman - čine ga naša djeca", kazala je majka Ivana Kekin. "Mi brijemo na klince koji ne pune autobuse za Stuttgart!", kazala je.

"Što reče jedan kul tip John Green- Vjerujem u javno dostupno i kvalitetno školstvo, jer naprosto ne želim biti okružen hrpom glupih građevina", kazala je. "Vrijeme je da nam djeca nauče kako se misli, a ne što se misli", navela je.

00:00 Izvor: N1

Cijeli njen govor možete pročitati OVDJE.

18:40 Grad se zaljuljao uz pjesmu Arsena Dedića "Kad bi svi ljudi na svijetu", a zatim je zapjevao zbog "Gaudeamus Igitur!"

VEZANA VIJEST Donosimo govore s prosvjeda potpore reformi obrazovanja

18:33 Građani okupljeni na Trgu bana Jelačića u Zagrebu skandirali su za vrijeme govora ministru obrazovanja "Ostaka! Ostavka!" u više navrata.

Građani su također euforično pljeskali u znak podrške učiteljima i profesorima.

Trg je prepun, a prosvjednika ima sve do Gajeve ulice.

18:27 Prosvjeduje se i u Londonu.

18:25 U Poreču se okupilo nekoliko stotina ljudi, kao i u Varaždinu.

Izvor: Igor Šimunić Prosvjed Hrvatska može bolje, Poreč

18:20 Iz PUZ-a doznajemo kako se u ovom trenutku na Trgu bana Jelačića nalazi između 10 i 15 tisuća ljudi.

18:11 Započeli su govori članova inicijative Hrvatska može bolje, a građani okupljeni u Zagrebu pljeskom su i uzvicima pozdravljali svim drugim gradovima u kojima se održavaju protesti. Govorima poručuju da traže odgovornost i prestanak sustavnog potkopavanja reformi potrebnih za budućnost.

Govore možete pročitati OVDJE.

Karlo, predsjednik Nacionalnog vijeća učenika: "Molim vas, nemojte me otjerati iz Hrvatske!" #HrvatskaMožeBoljepic.twitter.com/11GLiRIZ0x — Kurikulum HR (@KurikulumHR) June 1, 2016



"Vjerujemo u školu bez suza, razočaranja, omalovažavanja, nasilja, osjećaja krivice i neispunjenih očekivanja", poručeno je.

18:06 Započela je intonacija hrvatske himne, čime je označen početak protesta na glavnom zagrebačkom trgu, na kojemu se okupilo više od deset tisuća ljudi.

Prosvjed Hrvatska može bolje Izvor: N1 Prosvjed Hrvatska može bolje Izvor: N1 Prosvjed Hrvatska može bolje Izvor: N1 Prosvjed Hrvatska može bolje Izvor: Janko S. Prosvjed Hrvatska može bolje Izvor: N1 Prosvjed Hrvatska može bolje Izvor: N1 Prosvjed Hrvatska može bolje Izvor: N1 Prosvjed Hrvatska može bolje Izvor: N1 Prosvjed Hrvatska može bolje Izvor: Dubravka Novak Prosvjed Hrvatska može bolje Izvor: Igor Šimunić Prosvjed Hrvatska može bolje Izvor: N1 Prosvjed Hrvatska može bolje Izvor: N1 Prosvjed Hrvatska može bolje Izvor: N1 Prosvjed Hrvatska može bolje Izvor: N1 Prosvjed Hrvatska može bolje Izvor: N1 Prosvjed Hrvatska može bolje Izvor: N1

18:05 "Još uvijek vjerujemo da škola može biti sekularna i da možemo odvojiti školu od politike", kazao je poznati poduzetnik Luka Abrus našoj reporterki Jeleni Tešiji, koja se javila iz Splita.

17:50 Na Trgu se u ovom trenutku, prema neslužbenim procejnama, nalazi oko 7.000 ljudi, i oni još uvijek dolaze. Budući da gradske vlasti nisu obustavile promet, jedan je tramvaj neko vrijeme ostao zarobljen zbog mase ljudi koja ga je okružila.

Izvor: N1

17:45 Poduzetnik Saša Cvetojević kazao je: "Stvarno je zanimljivo da smo se uspjeli oko nečega ujediniti. Obrazovanje generacija koje dolaze je nešto što ne možemo propustiti. Ja sebe ne mogu zamisliti na istom mjestu s nekime kao što je Radnička fronta, ali kad je nešto ovakvo u pitanju onda se mora reagirati. Mi nemamo vremena za čekanje. Već sljedeće školske godine moraju biti promjene."

17:38 Profesor matematike Toni Milun objasnio je zašto podržava reformu. "Zato što znamo da se svijet nalazi u velikim promjenama. Imao aute koji sami voze, u brojnim zanimanjima zamijenit će nas roboti i računala, ali zato se otvaraju sjajna radna mjesta u računarstvu, digitalnom svijetu. Brojna zanimanja koja danas imamo će izumrijeti", kazao je Milun.



Izvor: N1

17:29 Očekuju deklaraciju u Saboru kojom bi se obrazovanje označilo kao strateški interes, potporu stručnjacima i prestanak miješanja političara u obrazovanje, kaže Nikola Baketa, organizator.

"Mislim da SDP ovo nije u stanju organizirati. Da ovo SDP organizira, ne bih se vozio svaki dan biciklom s jednog na drugi kraj grada, već bi se vozio taksijem", poručio je član inicijative Nikola Baketa. Naveo je i da se od samog početka ove Vlade događaju "slučajnosti" vezane reformu - od tzv. tipfelera u programu vlade do neraspisivanja natječaja za eksperimentalnu provedbu.

17:18 "Očekujemo da se okupi velika masa ljudi, želimo poslati političkim elitima jasnu poruku da puste, ne uništavaju ovaj proces i ne ruše nadu u budućnost učenika. Da maknu svoje šape od ovog procesa, jer je u njega ugrađeno bezbroj dobrovoljnih radnih sati. Mi ne ćelimo bit puki štreberi, već misliti, biti kreativni i konstruktivno raspravljati", kazao je Karlo Horvat, predstavnik učenika. Očekuje i priželjkuje da se Jokić vrati i nastavi raditi na kurikularnoj reformi.



"Ovo nije fešta, već slavlje obrazovanja. Svi građani, udruženi u sindikate, roditelji, trebaju ovo podržati, jer ovdje se radi o budućnosti Hrvatske", poručila je predsjednica sindikata učitelja Sanja Šprem.

Izvor: N1

"Drago nam je da su nam se pridružili i roditelji, jer smo pokazali da smo zajedno, iako nas politika pokušava razdvojiti već 25 godina", kazala je učiteljica Ana Hinić. Istakla je da je osobito ponosna na tu činjenicu, ali i što su i djeca na njihovoj strani, jer tako i treba biti.

17:09 50:50 posto je šansa za ovu Vladu da opstane prema prognozama političkog veterana HDZ-a, Vladimira Šeksa, a iste su šanse i za padanje kiše u Zagrebu, kaže naš Tihomir Ladišić. Iz Splita nam čitatelji javljaju da se na taj grad sručio pljusak te se nadaju razvedravanju do 18 sati, kako bi odaziv građana bio što veći.



17:03 Ministar Predrag Šustar trudio se i danas, kao i jučer prilikom posjeta Pantovčaku biti optimističan, kaže naša reporterka Nataša Božić, no napominje da ovaj protest nipošto nije dobrodošao vlasti, koja se iz raznih razloga ovih tjedana bori s nestabilnošću. "On smatra da star nije izgubljena i da je moguće da se Jokić vrati... Također kaže i da novac nije problem, da spreman čeka na računima EU fondova da se povuče", navodi također.

00:00 Izvor: N1

17:00 Očekuje se da će doći oko 20.000 ljudi na prosvjed i nisu predviđeni dolasci političara, osim u svojstvu građana. Program će trajati sat i pol, kaže naš reporter Antonio Zavada sat vremena prije samog protesta.

Prosvjedni skupovi podrške Cjelovitoj kurikularnoj reformi održavaju se i uSplitu, Križevcima, Dubrovniku, Slavonskom Brodu, Osijeku, Bjelovaru, Rijeci, Virovitici, Poreču, Puli, Zadru i u Korčuli.

OVDJE možete proučiti detaljniji plan prosvjeda.

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.